આશિષ નહેરાની પહેલી ઓવરમાં ફક્ત ચાર રન બનાવનારા ઓપનર સેમ બિલિંગ્સ (૨૨)એ બીજી ઓવર ફેંકવા આવેલા જસપ્રીત બૂમરાહ પર જબરદસ્ત હુમલો કર્યો હતો અને ત્રણ ચોગ્ગા અને એક છગ્ગા સાથ ૨૦ રન ઝૂડી કાઢ્યા હતા. ત્યાર બાદની ઓવરમાં જેસન રોય (૧૯)એ નહેરાની બોલિંગમાં છગ્ગો ફટકાર્યો હતો. ૩.૧ ઓવરમાં જ ઈંગ્લેન્ડે ૪૨ રન બનાવી લીધા હતા, પરંતુ ટી-૨૦ સ્પેશિયાલિસ્ટ યુજવેન્દ્ર ચહલે પોતાની પહેલી ઓવરના પહેલા જ છગ્ગો ખાધા બાદ પછીના બોલ પર જ જેસન રોયને બોલ્ડ આઉટ કરી દીધો હતો. આ જ ઓવરના પાંચમા બોલ પર બિલિંગ્ને પણ ક્લીન બોલ્ડ કરી દીધો હતો.